باشاکشهر" فوتبولچوسو آردا تورانی جزالاندیریب.
بو باره‌ده کلوبون سایتی معلومات یاییب. موغننی برکای ایله آراسینداکی یاشانان قالماقاللا علاقه‌دار آردا توران تورک 2 میلیون 500 مین تورک لیره‌سی مبلغینده جریملنیب:
"میللی تیم موسابیقه لری ایله علاقه‌دار وئریلن اوچ گونلوک استراحت مودتینده فوتبولچوموزون ائتدیگی ادعا ائدیلن و مطبوعاتدا یازیلان حرکت‌لری "باشاکشهر" فوتبول کلوبونون ائتیک و پئشه آنلاییشی ایله ضدیت تشکیل ائدیر. مسئله‌نین محکمه‌یه قدر گئتمه‌سی سببی ایله اونو 2 میلیون 500 مین تورک لیره‌سی ایله جریمه لدیگیمیزی و محکمه قراری چیخانا قدر اویونچونون پئشکار وظیفه‌لرینی داوام ائتدیرجگینی توپلوما بیل‌دیریریک" - دئیه کلوبون بیاناتیندا وورغولانیب.
قئید ائدک کی، ایستانبول جمهوریت ساووجلیغی موغننی برکای ایله فوتبولچو آراسینداکی یاشانان قالماقاللا علاقه‌دار جینسی تجاوز، قصداً ساغلاملیغا ضرر وورما، قانون‌سوز سلاح گزدیرمه، قصداً یارالاما اتهامی ایله فوتبولچویا قارشی جینایت ایشی آچیب. بونونلا باغلی ایش محکمه‌یه گؤندریلیب. ساووجی لیغین اتهام نامه ‌سینده آردا تورانین 12 ایل یاریم، موغننی برکای ین ایسه 2 ایله کیمی حبسی طلب اولونوب.
خاطیرلاداق کی، ادعایا گؤره، آردا گئجه کلوبوندا برکای‌ین حیات یولداشینا ساتاشیب. بون‌دان سونرا طرف‌لر آراسیندا موباحیثه دوشوب و فوتبولچو کله ایله موغننی‌نین بورنونو قیریب. بون‌دان سونرا تورکیه میللی‌سی‌نین عضوو خسته‌خانایا گئده‌رک، برکایی سلاحلا تهدید ائدیب.
